**MINISTERUL FINANȚELOR**

**AGENŢIA NAŢIONALĂ DE ADMINISTRARE FISCALĂ**

**ORDIN NR.**

**pentru modificarea și completarea Ordinului președintelui Agenției Naționale de Administrare Fiscală nr.2012/2016 pentru aprobarea Procedurii de modificare, din oficiu, a vectorului fiscal cu privire la TVA, precum şi a modelului şi conţinutului unor formulare**

Având în vedere dispoziţiile art.5 alin.(4), art.316 şi 317 din Legea nr.227/2015 privind Codul fiscal, cu modificările şi completările ulterioare, ale art.7, art.9, art.56, art.58 și art.342 alin.(1) din Legea nr.207/2015 privind Codul de procedură fiscală, cu modificările şi completările ulterioare, precum şi avizul conform al Ministerului Finanţelor, comunicat prin adresa nr. din 2024,

În temeiul prevederilor art.11 alin.(3) din Hotărârea Guvernului nr.520/2013 privind organizarea şi funcţionarea Agenţiei Naţionale de Administrare Fiscală, cu modificările şi completările ulterioare,

**preşedintele Agenţiei Naţionale de Administrare Fiscală** emite următorul:

**ORDIN**

**Art.I.** – Ordinul președintelui Agenției Naționale de Administrare Fiscală nr.2012/2016 pentru aprobarea Procedurii de modificare, din oficiu, a vectorului fiscal cu privire la TVA, precum şi a modelului şi conţinutului unor formulare, publicat în Monitorul Oficial al României, Partea I, nr.592 din 3 august 2016, cu modificările ulterioare, se modifică și se completează, după cum urmează:

1. **La articolul 2, după litera a), se introduc două noi litere, litera a1) și a2), cu următorul cuprins:**

”a1) Invitaţie privind exercitarea dreptului de a fi ascultat, în cazul neprezentării la primul termen stabilit de organul fiscal în vederea audierii", prevăzută în anexa nr.21;

a2) Înștiințare privind sistarea procedurii de înregistrare, din oficiu, în scopuri de TVA, prevăzută în anexa nr.22;”.

**2. Articolul 7 se modifică și va avea următorul cuprins:**

„Anexele nr.1, 2, 21,22, și 3-6 fac parte integrantă din prezentul ordin.”

**3. În Anexa nr.1 la Capitolul I, pct.3, literele e) - g) se modifică și vor avea următorul cuprins:**

”e) șeful unității fiscale municipale;

f) șeful unității fiscale orășenești;

g) șeful unității fiscale comunale;”

**4. În Anexa nr.1 la Capitolul I, după punctul 8, se introduce un nou punct, punctul 9, cu următorul cuprins:**

”9. După anularea, din oficiu, a înregistrării în scopuri de TVA, în cazul persoanelor impozabile care, la data anulării înregistrării în scopuri de TVA erau membri ai unui grup fiscal unic, compartimentul de specialitate aplică în mod corespunzător Procedura de modificare/anulare a grupului fiscal unic, aprobată prin Ordinul președintelui Agenției Naționale de Administrare Fiscală nr.3006/2016 privind aprobarea Procedurii de implementare şi de administrare a grupului fiscal unic, precum şi pentru aprobarea modelului şi conţinutului unor formulare, cu modificările și completările ulterioare.

**5. În Anexa nr.1 la Capitolul II, după punctul 2, se introduce un nou punct, punctul 21, cu următorul cuprins:**

„21. Decizia privind înregistrarea, din oficiu, în scopuri de TVA, prevăzută la pct.2, se întocmește pe baza actelor administrativ-fiscale rămase definitive prin neexercitarea căilor de atac prevăzute de lege sau prin hotărâre judecătorească definitivă, în situaţia în care acestea au fost atacate în justiţie.”

**6. În Anexa nr.1 la Capitolul II, punctul 3 se modifică și va avea următorul cuprins:**

”3.(1). Pentru notificarea persoanelor impozabile, în vederea exercitării dreptului de a fi ascultat, compartimentul de specialitate întocmește notificarea, care cuprinde şi termenul în care persoana impozabilă se poate prezenta în vederea exercitării dreptului de a fi ascultat, potrivit prevederilor art. 9 din Codul de procedură fiscală. Modelul și conținutul notificării sunt prevăzute în anexa nr. 2 la ordin.

3.(2). Notificarea se întocmește în 2 exemplare, din care un exemplar se comunică contribuabilului în condiţiile prevăzute de art. 47 din Codul de procedură fiscală, iar al doilea exemplar se arhivează la dosarul fiscal al acestuia. Pentru contribuabilii care sunt înrolați în Spaţiul Privat Virtual, comunicarea notificării se face prin intermediul acestui serviciu.

3.(3). În cazul persoanelor impozabile care, ca urmare a notificării, au refuzat explicit să se prezinte la termenul stabilit de organul fiscal, audierea se consideră îndeplinită potrivit art. 9 alin. (3) lit. a) din Codul de procedură fiscală. Prin refuz explicit în sensul prezentei proceduri se înţelege renunţarea în scris la dreptul de a fi ascultat în procedura audierii.

3.(4). Compartimentul de specialitate, în termen de 15 zile de la data comunicării notificării, transmite o invitaţie, prin care stabileşte cel de-al doilea termen privind exercitarea dreptului de a fi ascultat, pentru persoanele impozabile care:

a) nu au depus declaraţia de menţiuni în vederea înregistrării în scopuri de TVA;

b) nu şi-au exercitat dreptul de a fi ascultaţi în procedura audierii;

c) nu au refuzat explicit să se prezinte la termenul stabilit de organul fiscal pentru desfăşurarea audierii.

3.(5). Modelul şi conţinutul invitaţiei de la pct.3.(4). sunt prevăzute în anexa nr.21 la ordin. Prevederile pct.3.(2) se aplică în mod corespunzător.

**7.** **În Anexa nr.1 la Capitolul II, punctul 4 se modifică și va avea următorul cuprins:**

„4. Dacă în urma audierii contribuabilul depune declaraţia de menţiuni în vederea înregistrării în scopuri de TVA potrivit art.316 sau art.317 din Codul fiscal, după caz, organul fiscal competent prelucrează declaraţia şi procedează la înregistrarea în scopuri de TVA, conform prevederilor legale în vigoare.”

**8. În Anexa nr.1 la Capitolul II, punctele 6 - 8 se modifică și vor avea următorul cuprins:**

„6. Dacă declaraţia de menţiuni se depune după începerea procedurii de înregistrare din oficiu, procedura se sistează prin referat motivat, înregistrarea în scopuri de TVA efectuându-se în baza declaraţiei de menţiuni depusă de contribuabilul.

7.(1). În cazul în care contribuabilul prezintă organului fiscal competent, în cadrul procedurii de audiere, documente din care rezultă că nu are obligaţia de a solicita înregistrarea în scopuri de TVA, compartimentul de specialitate analizează documentaţia depusă şi întocmeşte un referat prin care propune sistarea procedurii de înregistrare, din oficiu, a contribuabilului.

7.(2). Referatul prevăzut la pct.6 și pct.7.(1) se întocmește prin completarea rubricilor corespunzătoare din modelul prevăzut în anexa la procedură și se aprobă de conducătorul unităţii fiscale. Sistarea procedurii de înregistrare, din oficiu, se aduce, de îndată, la cunoştinţa contribuabilului, prin transmiterea unei înștiințări, potrivit modelului prevăzut în anexa nr.22 la ordin.

7.(3). În situația în care persoana impozabilă desfășoară exclusiv operațiuni scutite fără drept de deducere sau orice alte tipuri de operațiuni pentru care nu era obligată și nici nu avea dreptul să solicite înregistrarea în scopuri de TVA, aceasta prezintă organului fiscal competent, în cadrul procedurii de audiere, atât o declarație pe propria răspundere din care să rezulte că desfășoară exclusiv operațiuni scutite fără drept de deducere sau alte tipuri de operațiuni pentru care nu era obligată și nici nu avea dreptul să solicite înregistrarea în scopuri de TVA, cât și documente din care să rezulte natura operațiunilor desfășurate.

7.(4). La finalizarea audierii se încheie un proces-verbal, semnat de organul fiscal şi de persoana impozabilă sau, după caz, de persoana împuternicită să reprezinte persoana impozabilă în relaţia cu organul fiscal, în care se consemnează cel puţin următoarele elemente: numele şi prenumele reprezentantului organului fiscal care participă la audiere, numele şi prenumele reprezentantului legal/împuternicitului persoanei impozabile care participă la audiere, data la care are loc audierea, informaţii referitoare la situația în care se încadrează persoana impozabilă, documentele şi informaţiile prezentate la audiere sau probele suplimentare considerate relevante de către persoana impozabilă, constatările organului fiscal, precum şi punctul de vedere al persoanei impozabile. Menţiuni privind audierea se înscriu şi în cuprinsul deciziei emise de organul fiscal.”

8. În cazul în care contribuabilul nu depune declarația de mențiuni sau în cadrul procedurii de audiere, nu prezintă documente din care să rezulte că nu are obligaţia de a solicita înregistrarea în scopuri de TVA, precum şi în situaţia prevăzută la pct.2 din prezentul capitol, compartimentul de specialitate verifică dacă persoana impozabilă este declarată inactivă fiscal, prin decizie emisă de organul fiscal competent, potrivit dispoziţiilor art.92 din Codul de procedură fiscală.”

**9. În Anexa nr.1 la Capitolul II, punctul 12 se modifică și va avea următorul cuprins:**

„12. Odată cu înregistrarea, din oficiu, în scopuri de TVA, se aplică şi sancţiunile pentru nedepunerea la termenele prevăzute de lege a declaraţiilor de menţiuni, prevăzute de art.336 din Codul de procedură fiscală.”

**10. În Anexa nr.1 la Capitolul II,** **punctele 82 lit.d), 84, 10, 101 lit.b) și 131,sintagma „decizia de anulare a înregistrării în scopuri de TVA” se înlocuiește cu „decizia privind anularea, din oficiu, a înregistrării în scopuri de TVA**”.

**11. În Anexa nr.1 la Capitolul III, Secțiunea a 4-a, punctul 1 se modifică și va avea următorul cuprins:**

„1. Organele fiscale anulează, din oficiu, în temeiul art.316 alin.(11) lit.d) din Codul fiscal, înregistrarea în scopuri de taxă pe valoarea adăugată a persoanelor impozabile, altele decât cele declarate inactive, dacă nu au depus niciun decont de taxă prevăzut la art. 323 din Codul fiscal pentru 6 luni consecutive, în cazul persoanelor care au perioada fiscală luna calendaristică, şi pentru două trimestre calendaristice consecutive, în cazul persoanelor impozabile care au perioada fiscală trimestrul calendaristic, chiar dacă pentru perioada respectivă există o decizie de impunere emisă de organul de inspecție fiscală sau o decizie de impunere, din oficiu, emisă de organul fiscal competent, rămasă definitivă conform art.107 alin.(5) din Codul de procedură fiscală.”

**12. Anexa la procedură se modifică și se înlocuiește cu anexa nr.1 la prezentul ordin.**

**13. Anexa nr.2 se modifică și se înlocuiește cu anexa nr.2 la prezentul ordin.**

**14. După anexa nr.2 se introduce o nouă anexă, anexa nr.21, potrivit modelului prevăzut în anexa nr.3 la prezentul ordin.**

**15. După anexa nr.21 se introduce o nouă anexă, anexa nr.22, potrivit modelului prevăzut în anexa nr.4 la prezentul ordin**

**Art. II** - Anexele nr.1 - 4 fac parte integrantă din prezentul ordin.

**Art. III** – Prezentul ordin se publică în Monitorul Oficial al României, Partea I.

**Art. IV** – Structurile competente din cadrul Agenţiei Naţionale de Administrare Fiscală, inclusiv Direcţia generală de administrare a marilor contribuabili, direcţiile generale regionale ale finanţelor publice şi organele fiscale centrale din subordinea acestora vor duce la îndeplinire prevederile prezentului ordin.

Emis la București la data de

**Nicoleta-Mioara CÎRCIUMARU**

**PREȘEDINTE,**